บขส. ยืนยันยังเปิดให้บริการเดินรถตามปกติ พร้อมเดินหน้าเอาผิดผู้แชร์ข่าวปลอม “บขส.หยุดวิ่งรถทุกเส้นทางทั่วประเทศ”
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด   หรือ บขส. เปิดเผยว่า ตามที่มีสื่อโซเชียลมีเดีย แชร์ข่าว “บขส.หยุดวิ่งรถทุกเส้นทางทั่วประเทศ เริ่มวันตั้งแต่วันนี้ (23 พ.ย.64) เป็นต้นไป ยืนยันว่า ข่าวดังกล่าวเป็น “ข่าวปลอม” บขส. ยังเปิดให้บริการเดินรถตามปกติ ผู้โดยสารสามารถจองตั๋วเดินทางผ่านช่องทางต่างๆ ของ บขส. ทั้ง Application E-Ticket , website www.transport.co.th ,   เคาน์เตอร์เซอวิสทุกสาขา หรือตัวแทนจำหน่ายตั๋วของ บขส. สอบถามข้อมูลเพิ่มเติมได้ที่ Call Center 1490 เรียก บขส.  ตลอด 24 ชั่วโมงบขส. ได้มอบหมายให้ฝ่ายกฎหมาย เข้าแจ้งความดำเนินคดีกับผู้ที่แชร์ข่าวปลอม  เนื่องจากมีการนำข้อมูลเท็จ หรือข่าวปลอม ไปเผยแพร่สร้างความเสียหายให้กับองค์กร รวมทั้งสร้างความสับสนให้แก่ประชาชนผู้ใช้บริการเป็นวงกว้าง